ΓΡΑΠΤΗ ΕΡΩΤΗΣΗ P-3643/00

υποβολή: Rijk van Dam (EDD) προς την Επιτροπή

(17 Νοεμβρίου 2000)

Θέμα: Ευρωπαϊκή ενίσχυση για την έκδοση σχολικών βιβλίων που προορίζονται για παλαιστινιακά σχολεία

Η Παλαιστινιακή Αρχή εξέδωσε για πρώτη φορά ίδιο σχολικόλικό. Η έκδοση μπόρεσε να πραγματοποιηθεί χάρη σε ενίσχυση της Ευρωπαϊκής Ένωσης. Πρόκειται για βιβλία τα οποία προορίζονται για την πρώτη και έκτη τάξη (δηλ. για παιδιά 6-7 και 11-12 χρονών). Ο Ιταλός πρόξενος, κ. Gianni Ghisti είχε αναλάβει την διοργάνωση της ευρωπαϊκής ενίσχυσης. Παρά τη συμφωνία ότι ο πρόξενος θα μπορούσε να ελέγξει τα βιβλία πριν από την έκδοσή τους, δεν του επετράπη να τα δει. Τα βιβλία περιλαμβάνουν αντισημιτικά κείμενα. Στα βιβλία ιστορίας και γεωγραφίας παρουσιάζονται χάρτες όπου όλο το Ισραήλ εμφανίζεται ως Παλαιστίνη και περιλαμβάνονται κείμενα όπου Παλαιστινιακά παιδιά καλούνται να απελευθερώσουν όλη την Ιερουσαλήμ και όλη την Παλαιστίνη.

Πώς αντέδρασε η Επιτροπή προς την Παλαιστινιακή Αρχή στο γονός ότι παραβίασε μια συμφωνία αρνούμενη τον έλεγχο του κειμένου των σχολικών βιβλίων πριν από την έκδοσή τους;

Δεν πιστεύει άραγε η Επιτροπή ότι θα πρέπει να απαιτήσει να εξαφανισθούν τα εν λόγω αντισημιτικά κείμενα από τα βιβλία;

Ποια μέτρα έλαβε η Επιτροπή προκειμένου να μην επαναληφθούν τα προαναφερθέντα; Επιτρέπει άραγε η Επιτροπή την παραβίαση μιας συμφωνίας; Ή μήπως, σε παρόμοιες περιπτώσεις απαιτείται η επιστροφή της δωρηθείσας ενίσχυσης;

Κοινή απάντηση του κ. Patten εξ ονόματος της Επιτροπής στις γραπτές ερωτήσεις P-3612/00, P-3643/00 και E-3652/00

(12 Δεκεμβρίου 2000)

Η Επιτροπή αντιτίθεται σε οποιαδήποτε προσπάθεια χρησιμοποίησης του εκπαιδευτικού συστήματος ως μέσου για την προώθηση της αδιαλλαξίας και την παρεμπόδιση των προσπαθειών που έχουν μέχρι σήμερα επιτευχθεί από τα διάφορα μέρη που δεσμεύονται στη διαδικασία για την ειρήνη στη Μέση Ανατολή. Είναι ιδιαίτερα λυπηρό το ότι παιδιά που φοιτούν στο σχολείο εκτίθενται ενδεχομένως στην αδιαλλαξία και στην αμοιβαία μη κατανόηση, ανεξάρτητα από το εάν προέρχονται από το ένα ή το άλλο από τα εμπλεκόμενα στις συγκρούσεις μέρη.

Κανένα από τα προγράμματα που χρηματοδοτεί η Επιτροπή για τηνποστήριξη της Παλαιστινιακής Αρχής δεν έχειποστηρίξει την έκδοση ή τη διανομή σχολικών βιβλίων. Επιπλέον, δεν έχει γίνει ποτέ καμία αίτηση από την Παλαιστινιακή Αρχή για τη χρηματοδότηση προγραμμάτων μαθημάτων και σχολικών βιβλίων. Η βοήθεια στο εκπαιδευτικό σύστημα έχει επικεντρωθεί, κυρίως, στηνποδομή, στον εξοπλισμό για τα σχολεία και τις σχολικές βιβλιοθήκες καθώς και στην άμεση βοήθεια για τρέχουσες σχολικές δαπάνες (μισθοί, εστιατόρια, κ.λπ.). Όσον αφορά προγράμματα που έχουν χρηματοδοτηθεί διμερώς από κράτη μέλη, η Επιτροπή δεν έχει δικαίωμα παρακολούθησης ή παρέμβασης και, για το λόγο αυτό, πρέπει να απευθύνονται μεμονωμένα αιτήματα προς τα σχετικά κράτη μέλη.

Η Επιτροπή έχει πάντα επικεντρώσει τη βοήθειά της στην προώθηση της ειρήνης, της ανοχής και των ανθρωπίνων δικαιωμάτων στη Μέση Ανατολή. Σχετικά με αυτό, το άρθρο 2 της προσωρινής συμφωνίας σύνδεσης Κοινότητας-Παλαιστίνης αναφέρει ρητά ότι η αμοιβαία συνεργασία μεταξύ των μερών πρέπει να στηρίζεται στο σεβασμό των δημοκρατικών αρχών και των θεμελιωδών δικαιωμάτων του ανθρώπου όπως αναφέρονται στην Παγκόσμια Διακήρυξη των ανθρωπίνων δικαιωμάτων, η οποία καθοδηγεί την εσωτερική και τη διεθνή πολιτική τους. Στο πλαίσιο αυτό, η Επιτροπή έχει, τα τελευταία χρόνια, χρηματοδοτήσει διάφορα προγράμματα που έχουν σκοπό να ενθαρρύνουν και να ενισχύσουν τον διάλογο μεταξύ των νέων του Ισραήλ και της Παλαιστίνης όπως και τις συναντήσεις νέων για την προώθηση του διαπολιτιστικού διαλόγου και της κοινής κατάρτισης.